wickkiey/tamil-wikipedia-markdown huggingface dataset:
# ரோடியம்(IV) ஆக்சைடு



**ரோடியம்(IV) ஆக்சைடு** *(Rhodium(IV) oxide)* என்பது RhO<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் ரோடியம் ஈராக்சைடு என்றும் அழைக்கப்படுகிறது.  

## அமைப்பு

நாற்கோணக உரூத்தைல் கனிமத்தின் வடிவமைப்பை ரோடியம்(IV) ஆக்சைடு ஏற்றுள்ளது.  

## இயற்பியல் பண்புகள்

RhO2 சேர்மத்தின் மின்னெதிர்ப்புத்தன்மை மதிப்பு <10−4 ஒம்.செ.மீ. ஆகும். 850 °செ வெப்பநிலையில் காற்றில் இச்சேர்மம் RhO3 ஆகவும் 1050 ° செ வெப்பநிலையில் ரோடியம் உலோகம் மற்றும் ஆக்சிசனாகவும் சிதைவடைகிறது.
# உதகமண்டலம் ஊராட்சி ஒன்றியம்


**உதகமண்டலம் ஊராட்சி ஒன்றியம்** , தமிழ்நாட்டின் நீலகிரி மாவட்டத்தில் உள்ள நான்கு ஊராட்சி ஒன்றியங்களில் ஒன்றாகும். உதகமண்டலம் ஊராட்சி ஒன்றியம் பதின்மூன்று ஊராட்சி மன்றங்களைக் கொண்டுள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் உதகமண்டலத்தில் இயங்குகிறது.  

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, கோத்தகிரி ஊராட்சி ஒன்றியத்தின் மொத்த மக்கள் தொகை 1,08,05 பேர் ஆவர். அதில் பட்டியல் சாதி மக்களின் தொகை 29,820 பேர் ஆவர். பட்டியல் பழங்குடி மக்களின் தொகை 3,015 பேர் ஆவர்.  

## ஊராட்சி மன்றங்கள்
உதகமண்டலம் ஊராட்சி ஒன்றியத்தின் ஊராட்சி மன்றங்கள்;  

1. தூனேரி
1. தும்மனட்டி
1. நஞ்சநாடு
1. முள்ளிகூர்
1. மேல் குந்தா
1. கூக்கல்
1. கக்குச்சி
1. கடநாடு
1. இத்தலார்
1. உல்லத்தி
1. எப்பநாடு
1. தொட்டபெட்டா
1. பாலகொலா
# குன்னூர் ஊராட்சி ஒன்றியம்



**குன்னூர் ஊராட்சி ஒன்றியம்** , தமிழ்நாட்டின் நீலகிரி மாவட்டத்தில் உள்ள நான்கு ஊராட்சி ஒன்றியங்களில் ஒன்றாகும்.  

குன்னூர் ஊராட்சி ஒன்றியம் ஆறு ஊராட்சி மன்றங்களைக் கொண்டுள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் குன்னூரில் இயங்குகிறது.  

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, குன்னூர் ஊராட்சி ஒன்றியத்தின் மொத்த மக்கள் தொகை 37,983 ஆகும். அதில் பட்டியல் சாதி மக்களின் தொகை 16,995 ஆக உள்ளது. பட்டியல் பழங்குடி மக்களின் தொகை 944 ஆக உள்ளது.  

## ஊராட்சி மன்றங்கள்
குன்னூர் ஊராட்சி ஒன்றியத்தின் ஊராட்சி மன்றங்கள்;  
1. எடப்பள்ளி
1. மேலூர்
1. உபதலை
1. பர்லியார்
1. பேரட்டி
1. வண்டிசோலை
# கோத்தகிரி ஊராட்சி ஒன்றியம்



**கோத்தகிரி ஊராட்சி ஒன்றியம்** , தமிழ்நாட்டின் நீலகிரி மாவட்டத்தில் உள்ள நான்கு ஊராட்சி ஒன்றியங்களில் ஒன்றாகும்.  

கோத்தகிரி வட்டத்தில் அமைந்த கோத்தகிரி ஊராட்சி ஒன்றியம் பதினொன்று ஊராட்சி மன்றங்களைக் கொண்டுள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் கோத்தகிரியில் இயங்குகிறது.  

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, கோத்தகிரி ஊராட்சி ஒன்றியத்தின் மொத்த மக்கள் தொகை 66,094 ஆகும். அதில் பட்டியல் சாதி மக்களின் தொகை 18,713 ஆக உள்ளது. பட்டியல் பழங்குடி மக்களின் தொகை 6,197 ஆக உள்ளது.  

## ஊராட்சி மன்றங்கள்

கோத்தகிரி ஊராட்சி ஒன்றியத்தின் ஊராட்சிமன்றங்கள்:  

1. தெங்குமரஹாடா
1. நெடுகுளா
1. நடுஹட்டி
1. குஞ்சப்பனை
1. கொணவக்கரை
1. கோடநாடு
1. கெங்கரை
1. கடினமாலா
1. ஜக்கனாரை
1. தேனாடு
1. அரகோடு
# கூடலூர் ஊராட்சி ஒன்றியம்



**கூடலூர் ஊராட்சி ஒன்றியம்** , தமிழ்நாட்டின் நீலகிரி மாவட்டத்தில் உள்ள நான்கு ஊராட்சி ஒன்றியங்களில் ஒன்றாகும்.  

கூடலூர் வட்டத்தில் அமைந்த கூடலூர் ஊராட்சி ஒன்றியம் ஐந்து ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் கூடலூரில் இயங்குகிறது.  

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, கூடலூர் ஊராட்சி ஒன்றியத்தின் மொத்த மக்கள் தொகை 98,460 ஆகும். அதில் பட்டியல் சாதி மக்களின் தொகை 25,918 ஆக உள்ளது. பட்டியல் பழங்குடி மக்களின் தொகை 12,611 ஆக உள்ளது.  

## ஊராட்சி மன்றங்கள்
கூடலூர் ஊராட்சி ஒன்றியத்தில் உள்ள ஊராட்சி மன்றங்களின் பட்டியல்:  
1. ஸ்ரீமதுரை
1. நெலாக்கோட்டை
1. முதுமலை
1. மசினகுடி
1. சேரங்கோடு
# வலைவாசல்:மெய்யியல்



|}  

**<div id="mp-tfa"></div>**

| <h2 id="mp-dyk-h2">உங்களுக்குத் தெரியுமா...</h2> |  |
| --- | --- |
| <div id="mp-dyk"></div> | } |
| |  

|}  

| <div id="mp-tfp"></div> | } |
| --- | --- |
|}  

| <div id="mp-itn"></div> | } |
| --- | --- |

| <div id="mp-itn"></div> | } |
| --- | --- |
|}  

| <div id="mp-tfa"></div> | } |
| --- | --- |
|}  
<></>
# வலைவாசல்:மெய்யியல்/header



| |  
- அழகியல்
- அறிவாய்வியல்
- நன்னெறி
| |  
- ஏரணம்
- மீவியற்பியல்
- சமூகம் மற்றும் அரசியல்
| |  
- மன மெய்யியல்
- அறிவியலின் மெய்யியல்
- **அனைத்து வலைவாசல்கள்**
|}
# தேவர் குருபூசை

**தேவர் குருபூஜை விழா** வருடம்தோறும் தமிழ்நாட்டிலுள்ள இராமநாதபுரம் மாவட்டம் பசும்பொன்னில், அக்டோபர் மாதம் 28, 29 மற்றும் 30 ஆகிய தேதிகளில் கொண்டாடப்படும் ஒரு ஆன்மிகத் திருவிழாவாகும். மறைந்த ஆன்மிகவாதி பசும்பொன் முத்துராமலிங்கத் தேவரின் நினைவாகவும் அவரைப் போற்றும் வகையிலும் தமிழக அரசாலும் தேவரின் பக்தர்களாலும் இவ்விழா சிறப்பாகக் கொண்டாடப்பட்டு வருகிறது.  

தெய்வத் திருமகனார் என்றழைக்கப்படும் முத்துராமலிங்கத் தேவர் பிறந்ததும் இறந்ததும் ஒரே நாளான அக்டோபர் 30 ஆகும். எனவே தேவர் ஜெயந்தியும் குருபூஜையும் ஒரே நாளில் கொண்டாடப்படுகின்றன. பசும்பொன்னில் மூன்று நாட்கள் கோலாகலமாக நடக்கும் தேவர் குருபூஜை விழாவில், தமிழகத்தின் பல்வேறு பகுதிகளிலிருந்தும் லட்சக்கணக்கான மக்கள் கலந்து கொண்டு பால்குடம் எடுத்தல், அலகு குத்துதல், முளைப்பாரி செலுத்துதல், முடிக்காணிக்கை செலுத்துதல், பொங்கல் வைத்தல், தீச்சட்டி செலுத்துதல், ஜோதி ஏந்திவந்து அபிஷேகம் செய்தல் ஆகிய செயல்களின் மூலம் தேவரை வணங்குகின்றனர். பல்வேறு அரசியல் கட்சிகளின் தலைவர்களும் தமிழக அமைச்சர்களும் கலந்துகொண்டு தேவரை வணங்குகின்றனர்.  

தேவர் குருபூஜையன்று பசும்பொன்னிலுள்ள தேவர் ஆலயத்தினுள், தங்கக் கவசம் பூட்டப்பட்ட தேவரது சிலைக்கு மாலை அணிவித்தும் அபிஷேகம் செய்தும் பக்தர்கள் வணங்குவர். பசும்பொன் தவிர தமிழகத்தின் பல்வேறு பகுதிகளிலும் குறிப்பாக தென்மாவட்டங்களான தேனி, மதுரை, திண்டுக்கல், சிவகங்கை, விருதுநகர், தூத்துக்குடி, திருநெல்வேலி, கன்னியாகுமரி ஆகிய மாவட்டங்கள் முழுதும், மேலும் தலைநகர் சென்னையிலும் தேவர் குருபூஜை நாளன்று கொண்டாட்டங்கள் சிறப்பாக நடைபெறுகின்றன.
# 1508



ஆண்டு **1508** (**MDVIII**) பழைய யூலியன் நாட்காட்டியில் சனிக்கிழமையில் துவங்கிய நெட்டாண்டு ஆகும்.  

## நிகழ்வுகள்
- பெப்ரவரி - புனித ரோமப் பேரரசன் முதலாம் மாக்சிமிலியன் வெனிசுக் குடியரசைத் தாக்கினான்.
- சூன் 6 - புனித ரோமப் பேரரசன் முதலாம் மாக்சிமிலியன் வெனிசியப் படைகளிடம் தோற்றான். இரு தரப்புக்கும் இடையில் மூன்றாண்டுகள் போர் நிறுத்தம் கையெழுத்தானது. தான் கைப்பற்றிய பல பகுதிகளை அவன் வெனிசுக் குடியரசிடம் அளிக்க வேண்டியதாயிற்று.
- டிசம்பர் - திரு ஆட்சிப் பீடத்தில் மைக்கலாஞ்சலோ சிசுடைன் சிற்றாலய உட்கூரையை வரைவதற்கு ஆரம்பித்தார்.
- டிசம்பர் 10 - வெனிசுக் குடியரசுக்கு எதிராக திருத்தந்தை இரண்டாம் யூலியசு, பிரான்சின் பன்னிரண்டாம் லூயி, புனித ரோமப் பேரரசன் முதலாம் மாக்சிமிலிய்டன், அராகனின் இரண்டாம் பெர்டினாண்டு ஆகியோர் இணைந்து கூட்டணி உருவாகியது.

## பிறப்புகள்
- நசிருதீன் உமாயூன், முகலாயப் பேரரசர் (இ. 1556)

## இறப்புகள்
- மார்ச் - லொரன்சோ டி அல்மெய்டா, போர்த்துக்கீச நாடுகாண் பயணி
# வலைவாசல்:மெய்யியல்/அறிமுகம்

வடித்த, சிந்தனையாளர் சிலை]]  
குறைந்தது இரு பொருள்களில் **மெய்யியல்** என்ற பதம் பயன்படுத்தப்படுகிறது. முறையாகப் பொருள்கொண்டால் மெய்யியல் என்பது மீவியற்பியல், ஏரணம், நன்னெறி, அறிவாய்வியல், மற்றும் அழகியல் ஆகிய துறைகளை மையப்படுத்தும் ஓர் அறிவுசார் தேடல். பரவலான இளகுவான பொருள்படி, மெய்யியல் என்பது, மனிதம்-சார் இருப்பியல் கேள்விகளைக் களைவதை மையப்படுத்தும், ஒரு வாழ்வு முறை. இக்கேள்விகளுக்கு விடைதேடும் விதத்தில் (ஆன்மிகம், தொன்மவியல் போன்ற) பிற வழிகளினின்றும் மெய்யியல் வேறுபடுவது, அதன் முறையான திறனாயும் அணுகுமுறையாலும், காரண-காரிய அடிப்படையிலான பகுத்தறிவு தர்க்கங்களைச் சார்ந்திருப்பதாலும் ஆகும்.<span data-segmentid="21"></span>  

மெய்யியலானது இருப்பு, அறிவு, நன்னெறிகள், பகுத்தறிவு, மனம், மற்றும் மொழி ஆகியவை குறித்த பொதுவான பரந்த ஆய்வைக் குறிக்கும். மெய்யியலைக் குறிக்கும் ஆங்கிலப் பதமான "philosophy (ஃபிலாசஃபி)", "ஞானப் பற்று" அல்லது "அறிவு மீது பற்று" என்று பொருள் தரும் φιλοσοφία (ஃபிலோசாஃபியா) என்ற கிரேக்க சொல்லில் இருந்து பெறப்பட்டது.
# வேப்பந்தட்டை ஊராட்சி ஒன்றியம்



**வேப்பந்தட்டை ஊராட்சி ஒன்றியம்** , தமிழ்நாட்டின் பெரம்பலூர் மாவட்டத்தில் உள்ள நான்கு ஊராட்சி ஒன்றியங்களில் ஒன்றாகும்.  

வேப்பந்தட்டை ஊராட்சி ஒன்றியம் இருபத்தி ஒன்பது ஊராட்சி மன்றங்களைக் கொண்டுள்ளது.வேப்பந்தட்டை வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம் வேப்பந்தட்டையில் இயங்குகிறது.  

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, வேப்பந்தட்டை ஊராட்சி ஒன்றியத்தின் மொத்த மக்கள் தொகை 1,25,539 ஆகும். அதில் பட்டியல் சாதி மக்களின் தொகை 19,207 ஆக உள்ளது. பட்டியல் பழங்குடி மக்களின் தொகை 1,555 ஆக உள்ளது.  

## ஊராட்சி மன்றங்கள்
வேப்பந்தட்டை ஊராட்சி ஒன்றியத்தின் 29 ஊராட்சிகள்;  

1. அகரம்
1. அனுக்கூர்
1. அன்னமங்கலம்
1. உடும்பியம்
1. எறையூர்
1. காரியானூர்
1. கைகளத்தூர்
1. தழுதாழை
1. திருவாளந்துரை
1. தேவையூர்
1. தொண்டபாடி
1. தொண்டமாந்துரை
1. நூத்தப்பூர்
1. நெய்குப்பை
1. பசும்பலூர்
1. பாண்டகபாடி
1. பிம்பலூர்
1. பிரம்மதேசம்
1. பில்லங்குளம்
1. பெரியம்மாபாளையம்
1. பெரியவடகரை
1. பேரையூர்
1. மலையாளப்பட்டி
1. மேட்டுப்பாளையம்
1. வ. களத்தூர்
1. வாலிகண்டபுரம்
1. வெங்கலம்
1. வெண்பாவூர்
1. வேப்பந்தட்டை

## இதனையும் காண்க
- தமிழக ஊராட்சி ஒன்றியங்களின் பட்டியல்
- தமிழ்நாடு ஊரக வளர்ச்சி மற்றும் ஊராட்சித் துறை
- பஞ்சாயத்து ராஜ்
- தமிழ்நாடு உள்ளாட்சி அமைப்புகள்
- தமிழ்நாடு உள்ளாட்சி மன்றங்கள்
# 1510



ஆண்டு **1510** (**MDX**) பழைய யூலியன் நாட்காட்டியில் செவ்வாய்க்கிழமையில் துவங்கிய சாதாரண ஆண்டு ஆகும்.  

## நிகழ்வுகள்
- பெப்ரவரி 27 - போர்த்துகலின் அஃபோன்சோ டி ஆல்புகேர்க்கி கோவாவைக் கைப்பற்றினார்.
- மே 12 - சீனாவில் மிங் பேரரசை வீழ்த்தும் முகமாக சூ சிபான் தலைமையில் கிளர்ச்சி துவங்கியது.
- மே 30 - சீனாவில் சூசிபானின் கிளர்ச்சி முறியடிக்கப்பட்டது.
- சூலை - இத்தாலிய மாநிலங்களைப் பாதுகாக்கும் நோக்கோடு ஆரம்பிகட்ட கத்தோலிக்க அணி, பிரெஞ்சு வசமிருந்த ஜெனோவா மீது தாக்குதலை நடத்தியது.
- பீட்டர் ஹென்லீன் என்பவர் முதலாவது சட்டைப்பை கடிகாரத்தை உருவாக்கினார்.
- சூரியகாந்திப் பூக்கள் முதன் முதலாக ஐரோப்பாவில் அறிமுகமாயின.

## பிறப்புகள்
- கெம்பெ கவுடா, பெங்களூரு நகரை உருவாக்கியவர் (இ. 1569)

## இறப்புகள்
- கியார்கியோன், வெனிசு ஓவியர் (பி. 1477)
# கிர்ச்சாஃப் விதி (வெப்ப இயக்கவியல்)

**கிர்ச்சாஃப் வெப்பக்கதிரியக்க விதி** என்பது வெப்ப இயக்கவியல் சமநிலையில் உள்ள ஒரு பொருளின் குறிப்பிட்ட அலைநீளத்துக்கும் வெப்பக்கதிர்வீச்சு உமிழ்வுக்கும் உட்கவர்வுக்கும் உள்ள தொடர்பை விளக்கும் வகையில் குசுத்தாவ் கிர்ச்சாஃப் எனும் தொய்ச்சுலாந்து நாட்டு இயற்பியலாளரால் கண்டறியப்பட்ட ஒரு இயற்பியல் விதி.  

இவ்விதியின்படி, <blockquote>*ஒரு குறிப்பிட்ட அலைநீளத்தில் மற்றும் குறிப்பிட்ட வெப்பநிலையில் கதிர்வீச்சு திறனுக்கும் உட்கவர் திறனுக்கும் உள்ள தகவு அனைத்துப் பொருள்களுக்கும் மாறிலியாகும். இந்த மாறிலியானது, அதே வெப்பநிலையில் உள்ள மற்றும் அதே அலைநீளத்திற்கான முழுக்கரும்பொருள் ஒன்றின் வெப்பக் கதிர் வீச்சுத் திறனுக்குச் சமமாகும்*.  
</blockquote>  

## பயன்பாடுகள்
தெர்மாஸ் குடுவையில் பளபளப்பான வெள்ளிப்பூச்சு செய்யப்பட்ட சுவர்கள் இருப்பதால், அதில் வெப்பம் உட்கவர்தல் மற்றும் உமிழ்தல் ஆகியவை மிகக் குறைந்த அளவிலே நடைபெறுகின்றன. எனவே அக்குடுவையிலுள்ள பனிக்கட்டி உடனடியாக உருகுவதில்லை. அதிலுள்ள சூடான திரவங்கள் விரைவில் குளிர்வதில்லை.
# நானும் ரௌடி தான்



***நானும் ரௌடி தான்*** (*Naanum Rowdy Dhaan*) என்பது 2015 ஆம் ஆண்டில் வெளிவந்த கறுப்பு நகைச்சுவை-அதிரடித் தமிழ்த் திரைப்படம் ஆகும். இத்திரைப்படத்தினை விக்னேஷ் சிவன் எழுதி இயக்கினார். விஜய் சேதுபதி மற்றும் நயன்தாரா ஆகியோர் இத்திரைப்படத்தின் முக்கிய கதாப்பாத்திரங்களாக நடித்துள்ளனர். தன்னுடைய வன்டர்பார் பிலிம்ஸ் மூலம் நடிகர் தனுஷ் இத்திரைப்படத்தினை இயக்கினார். அத்துடன் இத்திரைப்படத்திற்கு அனிருத் ரவிச்சந்திரன் இசையமைத்தார். புதுச்சேரி மற்றும் சென்னை ஆகிய இடங்களில் 75 நாட்களாக இத்திரைப்படத்தின் படப்பிடிப்புக்கள் இடம்பெற்றன. 2015 ஆம் ஆண்டு அக்டோபர்,21 ஆம் தேதி வெளிடப்பட்ட இத்திரைப்படம் விமர்சன ரீதியாகவும் வசூல் ரீதியாகவும் வெற்றிபெற்றது.  

## தயாரிப்பு
2013 ஆம் ஆண்டு ஏப்ரல் மாதத்தில், போடா போடி திரைப்படத்தினை இயக்கிய பின்னர் இசையமைப்பாளர் அனிருத் ரவிச்சந்திரனை முதன்மைக் கதாப்பாத்திரமாக வைத்து ஓர் திரைப்படம் எடுக்கவுள்ளதாக அறிவித்தார். அத்திரைப்படதிற்கு "நானும் ரவுடி தான்" எனும் தலைப்பு வைத்திருப்பதாகவும் கூறப்பட்டது. அனிருத்துடன் இணைந்து நடிப்பதற்காக முதன்மைப் பெண் கதாப்பாத்திரமாக சமந்தாவை நடிக்கச் செய்யலாம் எனவும் படக்குழு தீர்மானித்தது. இதற்கிடையில் ஒரு மாதங்களின் பின்னர் திரைப்படத்தில் நடிப்பதற்கு அனிருத் மறுப்புத் தெரிவித்தார். ஆகவே அவரின் இடத்தில் மற்றுமொரு கதாநாயகனைத் தெரிவுசெய்ய வேண்டிய தேவை படக்குழுவிற்கு ஏற்பட்டது.  

2013 ஆம் ஆண்டு நவம்பர் மாதத்தில் இத்திரைப்படத்தை தயாரிக்கவுள்ளதாகத் தெரிவித்த இயக்குநர் கௌதம் மேனனால் திரைப்படத்தின் கதாநாயகனாக நடிப்பதற்கு நடிகர் கௌதமுடன் ஒப்பந்தம் கைச்சாத்தியுள்ளதாகவும் அனிருத் திரைப்படத்தின் இசையமைப்பாளர் எனவும் அதிகாரப்பூர்வமாக அறிவிக்கப்பட்டது. படப்பிடிப்பாளராக அப்போது ராஜா ராணி திரைப்படத்தின் படப்பிடிப்பு வேலைகளில் ஈடுபட்டுக் கொண்டிருந்த ஜோர்ஜ் வில்லியம்சும் சண்டைப் பயிற்சியாளராக திலீப் சுப்பு ராஜனும் ஒப்பந்தம் செய்யப்பட்டனர். ரவுடிக் கும்பல் ஒன்றின் பிடியில் மாட்டுப்பட்டிருக்கும் 19 வயதுச் சிறுவன் பற்றியதே கதைக்கருவாகும் எனவும் திரைப்படத்தின் படப்பிடிப்புக்களை, மும்பை, சென்னை, புதுச்சேரி ஆகிய இடங்களில் எடுக்கவுள்ளதாகவும் இயக்குநர் விக்னேஷ் சிவன் தெரிவித்தார். விக்னேச் சிவனின் கதையில் நடிக்க விருப்பம் கொண்ட நடிகை லாவண்யா (Lavanya Tripathi) காது கேட்காத பெண் ஒருவராகவும் திரைப்படத்தின் முதன்மைப் பெண் கதாப்பாத்திரமாகவும் ஒப்பந்தம் செய்யப்பட்டார். எனினும் இறுதியில் படத்தின் தயாரிப்புகள் தோல்வி கண்டன, ஆகையால் விக்னேஷ் சிவன் த்னது திரைப்படத்தைத் தயாரிப்பதற்கு தயாரிப்பாளர் ஒருவருக்காகவும் கதாநாயகன் ஒருவருக்காகவும் காத்திருந்தார்.  

2014 ஆம் ஆண்டு விநாயக சதுர்த்தித் தினமான ஆகஸ்ட் 29 அன்று த்னது டுவிட்டர் பக்கத்தில் நடிகர் தனுஷ் தன்னுடைய வன்டர்பார் பிலிம்ஸ் மூலம் இத்திரைப்படத்தை இயக்குவதாகவும் அதில் நடிக்கும் நடிகர், நடிகைகளின் விபரங்கள் பற்றியும் அதற்கு வைக்கவுள்ள தலைப்பு பற்றியும் குறிப்பிட்டார். ஆகவே இறுதியில் விஜய் சேதுபதி மற்றும் நயன்தாரா ஆகியோர் இத்திரைப்படத்தின் முக்கிய கதாப்பாத்திரங்களாக ஒப்பந்தம் செய்யப்பட்டனர். இதற்கிடையில் திரைப்படத்தில் நடிக்கும் நடிகர்களுள் ஒருவராக ஆர். ஜே. பாலாஜியும் இணைந்து கொண்டார். திரைப்படத்தில் வருகின்ற சில காட்சிகளுக்காக விஜய் சேதுபதி உடல் எடையினை குறைக்க வேண்டும் விக்னேஷ் சிவன் என அறிவித்தன் காரணமாகக் கடின முயற்சியுடன் உணவுக் கட்டுப்பாட்டை மேற்கொண்டு தனது உடல் எடையை விஜய் சேதுபதி குறைத்துக்கொண்டார். ரவுடிக் கும்பலில் ஒருவராக நடிப்பதற்காக 2014 டிசம்பரில் நடிகர் ஆனந்த் ராஜ் இணைத்துக் கொள்ளப்பட்டார்.
# வலைவாசல்:மெய்யியல்/தேர்ந்தெடுத்த கட்டுரை/1

is an anthropomorphic representation of the Sun.]]  
**மாந்தவுருவகம்** (*anthropomorphism*) எனப்படுவது, மாந்தர்களின் தனிப்பண்புகளைப் பிற உயிரினங்கள் அல்லது உயிரற்ற அஃறிணைப்பொருட்களின் மேல் சாற்றிக் கூறுவது; பல வேளைகளில் சமயம், நாடு, பொருளியல் இயக்கம் போன்ற உருவமற்றவையும் கருத்தளவில் மட்டுமே உள்ளனவுமாகிய நுண்பொருட்களின் மீதும் மாந்தரின் பண்புகளை இவ்வாறு ஏற்றுவர். மாந்தவுருவகம் உயிரற்றப் பொருட்களின்மீது மனித அல்லது விலங்குகளின் பண்புகளை ஏற்றும் ஒரு உருவக வகை; இது புரோசோபோபோயா எனப்படும் ஒருவர் வேறொருவராகப் பாத்திரமேற்கும் தன்மையோடு தொடர்புடையது. விலங்குகள், இயற்கை சக்திகள், மற்றும் கண்ணுக்கும் பிற புலன்களுக்கும் எட்டாத ஊழின் காரணிகளே பெரும்பாலும் மாந்தவுருவகப்படுத்தப்படும்.  

சமயம<nowiki/>் மற்றும் தொன்மவியலில், "மாந்தவுருவகம்" என்பது தெய்வீகப் பிறவிகளை மனித உருவில் கருதுவதையும் அவற்றின்மீது மனிதப் பண்புகளைக் காண்பதையும் குறிக்கும். பல தொன்மங்களும் கிட்டத்தட்ட அனைத்து தெய்வங்களையும் மனித உருவப்படுத்தி, அவர்கள் பொறாமை, வெறுப்பு, அன்பு போன்ற மனித உணர்வுகளை வெளிப்படுத்துபவையாகவே சித்தரிக்க முனைகின்றன. சூச<nowiki/>ு, அப்போலோ போன்ற கிரேக்கக் கடவுட்களும், இந்திரன், பிரம்மன் போன்ற இந்துக் கடவுட்களும் புகழத்தக்கதும் இகழத்தக்கதுமான மனிதப் பண்புகளை வெளிக்காட்டுவதாகச் சித்தரிக்கப்படுள்ளனர்.  
:: <small>படத்தில் சூரியனின் மாந்தவுருவகமாகச் சித்தரிக்கப்படும், உரோமானிய கடவுள் அப்போலோ</small>
# 1511



ஆண்டு **1511** (**MDXI**) பழைய யூலியன் நாட்காட்டியில் புதன்கிழமையில் துவங்கிய சாதாரண ஆண்டு ஆகும்.  

## நிகழ்வுகள்
- ஆகத்து 15 - மலாக்கா சுதானகத்தின் தலைநகர் மலாக்காவை போர்த்துகலின் அஃபோன்சோ டி ஆல்புகேர்க்கி கைப்பற்றினான். மலாக்கா நீரிணைப் பகுதி போர்த்துக்கல் வசமானது. சுல்தானகம் ஜொகூரில் இருந்து அரசோச்சியது.
- நவம்பர் - இங்கிலாந்தின் எட்டாம் ஹென்றிக்கும், அராகனின் இரண்டாம் பெர்டினாண்டுக்கும் இடையில் பிரான்சுக்கு எதிரான கூட்டணி உருவானது.
- நவம்பர் 20 - மலாக்காவில் இருந்து கோவாவுக்கு பெரும் செல்வங்கள் மற்றும் அஃபோன்சோ டி ஆல்புகேர்க்கிவையும் ஏற்றிச் சென்ற *புரோல் டி லா மார்* கப்பல் தாண்டது.
- டியேகோ வெலாசுக்கெசு, எர்னான் கோட்டெஸ் ஆகியோர் கியூபாவைக் கைப்பற்றினர்.
- துவார்த்தே பர்போசா இந்தியாவுக்கு இரண்டாவது தடவையாக வந்தார். கண்ணூரில் உள்ள தொழிற்சாலை ஒன்றில் எழுத்தராகப் பணியாற்றினார்.
- "ஒரு கருப்பர் நான்கு இந்தியர்களின் பணியைச் செய்யக்கூடியவர்" என அராகனின் இரண்டாம் பெர்டினண்டு நம்பினார்.
- புவேர்ட்டோ ரிக்கோவின் தென்மேற்கே பழங்குடிகளின் இரையினோ எனப்படும் கிளர்ச்சி இடம்பெற்றது.
- முதலாவது கறுப்பின அடிமைகள் கொலொம்பியாவுக்குக் கொண்டு வரப்பட்டனர்.

## பிறப்புகள்

## இறப்புகள்
# வலைவாசல்:மெய்யியல்/செய்திகளில்

- **சூன் 12** - ஜான் ஹாஸ்பர்ஸ் காலமானார். இணைப்பு
- **திசம்பர் 26** - மேத்தியு லிப்மான் காலமானார்.இணைப்பு
- **திசம்பர் 28** - டெனிஸ் டட்டன் காலமானார். இணைப்பு
- **நவம்பர் 18** - யுனெஸ்கோ மெய்யியல் நாள்
- **அக்டோபர் 21** - ஐக்கிய இராச்சியத்தின் முதல் மெய்யியல் நகரமாக மேம்ஸ்பரி அறிவிக்கப்பட்டுள்ளது
- **அக்டோபர் 16** - 14-ஆம் நூற்றாண்டைச் சேர்ந்த ஆர்மீனியத<nowiki/>் தத்துவ ஞானி கிரிகோர் ததேவத்சிக்கு ஆர்மீனியாவின் சையூனிக் மாகாணத்தின் கோரிஸ் நகரில் நினைவுச் சின்னம் திறந்துவைக்கப்பட்டது.
- **அக்டோபர் 9** - **அக்டோபர் 24** - லிவர்பூலில<nowiki/>் "நகரில் மெய்யியல்" விழா நடைபெற்றது. இணைப்பு இணைப்பு
- **அக்டோபர் 4** - மெய்யியலாளர் கிலௌடு லெஃபோர்ட் காலமானார்.
- **அக்டோபர் 4** - முக்கிய மெய்யியலாளர்கள் ஈரானின் தெகுரான் நகரில் நடைபெற்றா யுனெஸ்கோவின் நிகழ்ச்சியான உலக மெய்யியல் நாள் மாநாட்டில் இருந்து வெளியேறினர். அவர்களுக்கு ஆதரவளிக்கும் விதமாக மாநாட்டிற்கு இணையான ஒரு ஆன்லைன் நிகழ்ச்சி ஏற்பாடு செய்யப்பட்டது. இணைப்பு இணைப்பு
- **அக்டோபர் 3** - பிரித்தானிய அற மெய்யியலாளர் ஃபிலிப்பா ஃபூட், காலமானார்.
- **ஆகஸ்டு 13** — பல்கேரிய மெய்யியலாளர் ஐசாக் பேசி, சோபியாவில் காலமானார்.
<>  
பா • உ • தொ  
</>
# ஈயம்(II) அயோடைடு



**ஈயம்(II) அயோடைடு** *(Lead(II) iodide)* என்பது PbI<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் பிளம்பசு அயோடைடு என்றும் அழைக்கப்படுகிறது. அறை வெப்பநிலையில் அடர்மஞ்சள் நிறம் கொண்ட திண்மமாகக் காணப்படும் இச்சேர்மம் சூடுபடுத்தும் போது மீட்சியடையக்கூடிய செங்கல் சிவப்பு நிறமாக மாறுகிறது.  

படிகநிலையில் இருக்கும் போது எக்சுகதிர் மற்றும் காமாக் கதிர்கள் உள்ளிட்ட உயர் ஆற்றல் ஒளியணுக்களை கண்டறிய உதவும் ஒரு கண்டுபிடிப்புப் பொருளாகப் பயன்படுத்தப்படுகிறது.  

ஈயம்((II) அயோடைடில் ஈயம் கலந்து இருப்பதால் இது ஒரு நச்சாகச் செயல்படுகிறது. 19 ஆம் நூற்றாண்டில் அயோடின் மஞ்சள் என்ற பெயரில் ஓவியர்கள் இதை சாயமாகப் பயன்படுத்தினார்கள். ஆனால் இது மிகவும் நிலைப்புத்தன்மையற்றுக் காணப்பட்டது.  

## தயாரிப்பு

ஈயம்((II) நைட்ரேட்டு மற்றும் பொட்டாசியம் அயோடைடு கரைசல்களைச் சேர்த்து வினைபுரியச் செய்தால் மஞ்சள் நிற வீழ்படிவாக ஈயம்((II) அயோடைடு கிடைக்கிறது.  

:Pb(NO<sub>3</sub>)<sub>2</sub>(aq) + 2KI(aq) → PbI<sub>2</sub>(s) + 2KNO<sub>3</sub>(aq)  

அதிக அளவு பொட்டாசியம் அயோடைடு கரைசலில் இம்மஞ்சள் நிற வீழ்படிவு கரைந்து நிறமற்ற நான்கையோடோ பிளம்பேட்டு கரைசல் உருவாகிறது.  

:Pb(I<sub>2</sub>)(s) + 2KI(aq) ⇄ K<sub>2</sub>PbI<sub>4</sub>(aq)
# பனி விடுதி (கியூபெக்)

## வரலாறு
இந்த பனி விடுதி 2001 ஆம் ஆண்டு புத்தாண்டு தினம் அன்று திறக்கப்பட்டது. இதை அதன் முதல் ஆண்டின்போது, கியூபெக் நகரின் புறநகரில் மோண்ட்மோரின்செ அருவி பூங்கா என்னுமிடத்தில் அமைக்கப்பட்டது. இதற்கு கியூபெக் சுற்றுலாத்துறையின் ஆதரவும் உள்ளது. பதின்மூன்றாவது பருவத்தின் முடிவில் ஒரு மில்லியன் பார்வையாளர்கள் மற்றும் 43,000வரை இரவு விருந்தினர்கள் வந்ததாக உத்தியோகபூர்வ புள்ளிவிவரம் தெரிவிக்கிறது. அதன் ஐந்தாவது பருவத்தில், 70,000 சுற்றுலா பயணிகள் வந்தனர்.  
இங்கு பதின்மூன்றாவது பருவத்தின் முடிவில் 275 திருமணங்கள் நடத்தப்பட்டன.
# பெரம்பலூர் ஊராட்சி ஒன்றியம்



**பெரம்பலூர் ஊராட்சி ஒன்றியம்** , தமிழ்நாட்டின் பெரம்பலூர் மாவட்டத்தில் உள்ள நான்கு ஊராட்சி ஒன்றியங்களில் ஒன்றாகும்.  

பெரம்பலூர் ஊராட்சி ஒன்றியம் 18 ஊராட்சி மன்றங்களைக் கொண்டுள்ளது. பெரம்பலூர் வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம் பெரம்பலூரில் இயங்குகிறது.  

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, பெரம்பலூர் ஊராட்சி ஒன்றியத்தின் மொத்த மக்கள் தொகை 1,00,245 ஆகும். அதில் பட்டியல் சாதி மக்களின் தொகை 32,523 ஆக உள்ளது. பட்டியல் பழங்குடி மக்களின் தொகை 160 ஆக உள்ளது.  

## ஊராட்சி மன்றங்கள்
பெரம்பலூர் ஊராட்சி ஒன்றியத்தில் உள்ள 18 ஊராட்சி மன்றங்கள்;  

1. அம்மாபாளையம்
1. அய்யலூர்
1. ஆலம்பாடி
1. எசனை
1. கல்பாடி
1. கவுல்பாளையம்
1. களரம்பட்டி
1. கீழக்கரை
1. சத்திரமனை
1. சிறுவாச்சூர்
1. செங்குணம்
1. நொச்சியம்
1. புதுநடுவலூர்
1. பொம்மனப்பாடி
1. மேலப்புலியூர்
1. லாடபுரம்
1. வடக்குமாதவி
1. வேலூர்

## இதனையும் காண்க
- தமிழக ஊராட்சி ஒன்றியங்களின் பட்டியல்
- தமிழ்நாடு ஊரக வளர்ச்சி மற்றும் ஊராட்சித் துறை
- பஞ்சாயத்து ராஜ்
- தமிழ்நாடு உள்ளாட்சி அமைப்புகள்
- தமிழ்நாடு உள்ளாட்சி மன்றங்கள்
# ஆலத்தூர் ஊராட்சி ஒன்றியம்



**ஆலத்தூர் ஊராட்சி ஒன்றியம்** , தமிழ்நாட்டின் பெரம்பலூர் மாவட்டத்தில் உள்ள நான்கு ஊராட்சி ஒன்றியங்களில் ஒன்றாகும்.  

ஆலத்தூர் ஊராட்சி ஒன்றியம் முப்பத்தி ஒன்பது ஊராட்சி மன்றங்களைக் கொண்டுள்ளது. ஆலத்தூர் வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம் ஆலத்தூரில் இயங்குகிறது.  

## மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி, ஆலத்தூர் ஊராட்சி ஒன்றியத்தின் மொத்த மக்கள் தொகை 1,05,986 ஆகும். அதில் பட்டியல் சமூக மக்களின் தொகை 28,928 ஆக உள்ளது. பட்டியல் பழங்குடி மக்களின் தொகை 209 ஆக உள்ளது.  

## ஊராட்சி மன்றங்கள்
ஆலத்தூர் ஊராட்சி ஒன்றியத்தில் உள்ள 39 ஊராட்சி மன்றங்கள்:  

1. அயினாபுரம்
1. அருணகிரிமங்கலம்
1. அல்லிநகரம்
1. ஆதனூர்
1. இராமலிங்கபுரம்
1. இரூர்
1. எலந்தங்குழி
1. எலந்தலப்பட்டி
1. கண்ணப்பாடி
1. காரை
1. கீழமாத்தூர்
1. குரும்பாபாளையம்
1. குரூர்
1. கூடலூர்
1. கூத்தூர்
1. கொட்டரை
1. கொளக்காநத்தம்
1. கொளத்தூர்
1. சாத்தனூர்
1. சில்லகுடி
1. சிறுகன்பூர்
1. சிறுவயலூர்
1. செட்டிகுளம்
1. திம்மூர்
1. து. களத்தூர்
1. தெரணி
1. தேனூர்
1. நக்கசேலம்
1. நாட்டார்மங்கலம்
1. நாரணமங்கலம்
1. நொச்சிகுளம்
1. பாடாலூர்
1. பிலிமிசை
1. புஜங்கராயநல்லூர்
1. மாவிலிங்கை
1. மேலமாத்தூர்
1. வரகுபாடி
1. ஜெமீன் ஆத்தூர்
1. ஜெமீன் பேரையூர்

## இதனையும் காண்க
- தமிழக ஊராட்சி ஒன்றியங்களின் பட்டியல்
- தமிழ்நாடு ஊரக வளர்ச்சி மற்றும் ஊராட்சித் துறை
- பஞ்சாயத்து ராஜ்
- தமிழ்நாடு உள்ளாட்சி அமைப்புகள்
- தமிழ்நாடு உள்ளாட்சி மன்றங்கள்
# பீமிலி கடற்கரை



**பீமிலி கடற்கரை** *(Bheemili Beach)* என்பது இந்தியாவின் ஆந்திரப்பிரதேச மாநிலத்தில் காணப்படும் ஒரு கடற்கரையாகும். கோசுதானி நதியில் இருந்து தோன்றும் இக்கடற்கரை விசாகப்பட்டினத்தில் இருந்து 24 கிலோமீட்டர் தொலைவில் காணப்படுகிறது. இக்கடற்கரையானது பிரித்தானியா மற்றும் டச்சுக்காரர்களின் ஆட்சிப்பகுதியைப் பிரதிபலிக்கிறது.  

## வரலாறு

பிரித்தானிய கிழக்கிந்திய நிறுவனம் மற்றும் டச்சுக் கிழக்கிந்திய நிறுவனம் ஆகிய இரண்டு நிறுவனங்களுமே வியாபாரத்திற்காகத் தங்கள் துறைமுகங்களை இங்கு வைத்திருந்தன.  

## சுற்றுலா வளர்ச்சி

உலக அளவில் சுற்றுலாத்துறையை விரிவாக்க விசாகப்பட்டினம் நகர்புற வளர்ச்சித் துறை பல்வேறு முயற்சிகளை மேற்கொண்டு வருகிறது. இதற்காக விசாகப்பட்டினம் – பீமிலி கடற்கரை சாலையில் ஒரு கடற்கரைப் பூங்காவை அமைத்தது. கடற்கரை நீளத்திற்கும் சுற்றுலா வசதிகளும் பல மேம்பாட்டுத் திட்டங்களையும் செயற்படுத்தி வருகிறது.
# ஹைக் மெசஞ்சர்



**ஹைக் மெசஞ்சர்**, உடனுக்குடன் செய்தியனுப்ப உதவும் மென்பொருளாகும். நுண்ணறிபேசிகளில் இயங்கக்கூடிய இந்த மென்பொருள், பல்வேறு இயக்கத்தளங்களில் இயங்குகிறது. இதை பயன்படுத்த இணைய வசதி தேவை. இதன் மூலம் உரை செய்திகளை அனுப்பதோடு, இயக்குபடங்களும், உணர்ச்சித்திரங்களும், குரல் செய்திகளும், தொடர்புகளும் அனுப்பலாம்.  

இது 2012ஆம் ஆண்டின் டிசம்பர் பன்னிரண்டாம் நாளில் ஏவப்பட்டது. இதை பாரதி எண்டர்பிரைசஸ், சாப்ட்பேங்க் ஆகிய இரு நிறுவனங்கள் இணைந்து உருவாக்கியுள்ளன.  

2015ஆம் ஆண்டின் ஜனவரி மாதத்தில் இருந்து இந்த மென்பொருளின் மூலம் பேசும் வசதி அறிமுகமானது.  

2015ஆம் ஆண்டின் செப்டம்பர் மாதத்தில் இருந்து கூட்டமாக பேசும் வசதி அறிமுகமானது. இதன் மூலம் அதிகபட்சமாக நூறு பேர் வரை குழுவாக உரையாடலாம்.
# டார்லிங் (திரைப்படம்)


**டார்லிங்** என்பது 2015ஆம் ஆண்டில் அறிமுக இயக்குநரான சாம் ஆண்டன் இயக்கத்தில் வெளியான ஒரு இந்தியத் தமிழ்த் திரைப்படமாகும். இந்த திகில் நகைச்சுவைத் திரைப்படமான இத்திரைப்படத்தினை அல்லு அரவிந்த், கே. இ. ஞானவேல் ராஜா ஆகியோர் இணைந்து தயாரித்திருந்தனர். இத்திரைப்படத்தில் ஜி. வி. பிரகாஷ்குமார், நிக்கி கல்ரானி ஆகியோர் முக்கிய வேடங்களில் நடித்திருந்தனர். இப்படம் 2013 ஆவது ஆண்டில் தெலுங்கில் வெளியான *பிரேம கதை சித்திரம்* திரைப்படத்தின் மறுவாக்கமாகும். 2015 சனவரி 15 அன்று வெளியான இத்திரைப்படம் நல்ல வரவேற்பு பெற்றதுடன் வணிக ரீதியாகவும் வெற்றிபெற்றது.  

இசையமைப்பாளர் ஜி.வி. பிரகாஷ் குமார் இப்படத்திற்கு இசையமைத்துள்ளார். பாடல் வரிகளை நா. முத்துக்குமார் மற்றும் அருண்ராஜா காமராஜ் எழுதியுள்ளனர். இந்த ஆல்பம் 2014 ஆம் ஆண்டு நவம்பர் மாதம் 26 ஆம் தேதியன்று சூரியன் எஃப்.எம் சுடுடியோவில் வெளியிடப்பட்டது.
# யாரடா கடற்கரை



**யாரடா கடற்கரை** (*Yarada Beach*) என்பது இந்தியாவின் ஆந்திரப்பிரதேச மாநிலத்தில் வங்காள விரிகுடா கரையில் அமைந்துள்ள ஒரு கடற்கரையாகும். விசாகப்பட்டினம் நகரிலிருந்து சுமார் 15 கிலோமீட்டர் தொலைவில் கங்காவரம் கடற்கரை, டால்பின் மூக்கு, கங்காவரம் துறைமுகம் ஆகியனவற்றுக்கு அருகில் இக்கடற்கரை காணப்படுகிறது.  

## அறிவியல் கல்வி

இக்கடற்கரையில் படிந்துள்ள வண்டலின் பண்புகள் குறித்து மே 2009 முதல் மே 2010 வரை ஒரு அறிவியல் ஆய்வு இங்கு நடத்தப்பட்டது. அருகில் புறா மலை அமைந்திருப்பதன் தாக்கத்தால்தான் இக்கடற்கரையில் வண்டல் படிவுகள் சேர்வதும் பின்னர் அவை மண் அரிமானத்தால் நீக்கப்படுவதும் நிகழ்கின்றன என்ற உண்மையை இந்த அறிவியல் ஆய்வு முடிவுகள் தெரிவித்தன.
# ஜில்.ஜங்.ஜக்



**ஜில் ஜங் ஜக்** (Jil Jung Juk) என்பது 2016 ஆம் ஆண்டில் வெளிவந்த நகைச்சுவைத் தமிழ்த் திரைப்படம் ஆகும். இத்திரைப்படத்தினை தீராஜ் வைடி (Deeraj Vaidy) இயக்கினார். சித்தார்த், சனத் ரெட்டி, அவினாஷ் ரகுதேவன் ஆகியோர் இத்திரைப்படத்தின் முதன்மைக் கதாப்பாத்திரங்களாக நடித்துள்ளனர். சித்தார்த்தின் 25 ஆவது திரைப்படம் இதுவேயாகும். இத்திரைப்படத்திற்கு விஷால் சந்திரசேகர் இசையமைத்துள்ளார். இத்திரைப்படத்தின் படப்பிடிப்பாளர் ஸ்ரேயாஸ் கிருஷ்ணா ஆவார்.  

## நடிப்பு
- சித்தார்த் - ஜில்
- அவினாஷ் ரகுதேவன் - ஜங்
- சனத் ரெட்டி - ஜக்
- நாசர்
- ராதாரவி
- ஆர். ஜே. பாலாஜி
- ஜாஸ்மின் பஸின்

## தயாரிப்பு
2015 ஆம் ஆண்டில் நடிகர் சித்தார்த், எனக்குள் ஒருவன் திரைப்படத்தின் படப்பிடிப்புக்கள் நிறைவடைந்த பின்னர், தனது சொந்தத் தயாரிப்பில் திரைப்படமொன்றைத் தயாரிக்க எண்ணினார். அதன்படி அத்திரைப்படத்திற்கு இயக்குநராக புதுமுக இயக்குநர் தீராஜ் வைடியை நியமிக்க முடிவுசெய்து, தன்னுடைய திரைப்படத்திற்கு நகைச்சுவைத் தலைப்பாக "ஜில் ஜங் ஜக்" எனும் தலைப்பிடலாம் எனவும் தீர்மானித்தார். 2015 ஆம் ஆண்டின் மே மாதத்தில் திரைப்படம் தயாரிப்பில் உள்ளதாக அறிவிக்கப்பட்டது. 1994 ஆம் ஆண்டில் வெளியிடப்பட்ட காதலன் எனும் திரைப்படத்தில் நடிகர் வடிவேலு பேசும் *ஜில் ஜங் ஜக்* ஓர் சிறு வசனத்தில் இருந்தே தலைப்பு தெரிவு செய்யப்பட்டது. ஜில் ஜங் ஜக் எனும் இத்தலைப்பு மூன்று நபர்களையும் விபரிப்பதாக அமைந்துள்ளது.  

2015 ஆம் ஆண்டு ஒக்டோபர் மாதம் இயக்குநர் கார்த்திக் சுப்புராஜ் அவர்களால் இத்திரைப்படத்தின் உத்தியோகபூர்வ முதற் சுவரொட்டி வெளியிடப்பட்டது. இத்திரைப்படத்தில் "சூட் த குருவி" பாடல் வெளியாகிய சில தினங்களிலேயே பிரபல்யம் அடைந்தது.
# அரியலூர் ஊராட்சி ஒன்றியம்



**அரியலூர் ஊராட்சி ஒன்றியம்** (*Ariyalur Block*), இந்தியாவின், தமிழ்நாட்டின், அரியலூர் மாவட்டத்தில் உள்ள ஆறு ஊராட்சி ஒன்றியங்களில் ஒன்றாகும். அரியலூர் ஊராட்சி ஒன்றியம், 34 ஊராட்சி மன்றங்களை கொண்டுள்ளது. அரியலூர் வட்டத்தில் உள்ள அரியலூர் ஒன்றியத்தின் வட்டார வளர்ச்சி அலுவலகம், அரியலூரில் இயங்குகிறது.  

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின்படி, அரியலூர் ஊராட்சி ஒன்றியத்தின் மொத்த மக்கள் தொகை, 1,10,558 ஆகும். அதில் பட்டியல் சமூக மக்களின் தொகை 28,210 பேர் ஆக உள்ளது. பட்டியல் பழங்குடி மக்களின் தொகை 960 பேர் ஆக உள்ளது.  

## ஊராட்சி மன்றங்கள்
அரியலூர் ஊராட்சி ஒன்றியத்தில் உள்ள 34 ஊராட்சி மன்றங்களின் விவரம்;  

1. அருங்கால்
1. அஸ்தினாபுரம்
1. ஆண்டிப்பட்டாகாடு
1. ஆலந்துறையார்கட்டளை
1. இடையத்தாங்குடி
1. இராயம்புரம்
1. இலுப்பையூர்
1. உசேனாபாத்
1. ஓட்டக்கோவில்
1. கடுகூர்
1. கயர்லாபாத்
1. கருப்பிலாக்கட்டளை
1. கல்லங்குறிச்சி
1. காவனூர்
1. கோவிந்தபுரம்
1. சிறுவளூர்
1. சீனிவாசபுரம்
1. சுண்டக்குடி
1. சுப்புராயபுரம்
1. சென்னிவனம்
1. தாமரைக்குளம்
1. தேளூர்
1. நாகமங்கலம்
1. புங்கங்குழி
1. புதுப்பாளையம்
1. பெரியதிருக்கோணம்
1. பெரியநாகலூர்
1. பொட்டவெளி
1. மணக்கால்
1. மணக்குடி
1. மேலக்கருப்பூர்
1. ரெட்டிப்பாளையம்
1. விளாங்குடி
1. வெங்கடகிருஷ்ணாபுரம்

## இதனையும் காண்க
- தமிழக ஊராட்சி ஒன்றியங்களின் பட்டியல்
- தமிழ்நாடு ஊரக வளர்ச்சி மற்றும் ஊராட்சித் துறை
- பஞ்சாயத்து ராஜ்
- தமிழ்நாடு உள்ளாட்சி அமைப்புகள்
- தமிழ்நாடு உள்ளாட்சி மன்றங்கள்
# திருமானூர் ஊராட்சி ஒன்றியம்



**திருமானூர் ஊராட்சி ஒன்றியம்** , தமிழ்நாட்டின் அரியலூர் மாவட்டத்தில் உள்ள 6 ஊராட்சி ஒன்றியங்களில் ஒன்றாகும். திருமானூர் ஊராட்சி ஒன்றியம் முப்பத்தி ஆறு ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் திருமானூரில் இயங்குகிறது.  

## மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின்படி, திருமானூர் ஊராட்சி ஒன்றியத்தின் மொத்த மக்கள் தொகை 1,16,349 பேர் ஆவர். அதில் பட்டியல் சமூக மக்களின் தொகை 23,979 பேர் ஆக உள்ளது. பட்டியல் பழங்குடி மக்களின் தொகை 249 பேர் ஆக உள்ளது.  

## ஊராட்சி மன்றங்கள்
திருமானூர் ஊராட்சி ஒன்றியத்தில் உள்ள 36 ஊராட்சி மன்றங்களின் விவரம்;  

1. விழுப்பணங்குறிச்சி
1. வெற்றியூர்
1. வெங்கனூர்
1. வாரணவாசி
1. வடுகபாளையம்
1. தூத்தூர்
1. திருமழபாடி
1. திருமானூர்
1. சுள்ளங்குடி
1. செம்பியக்குடி
1. சாத்தமங்கலம்
1. சன்னாவூர்
1. புதுக்கோட்டை
1. பூண்டி
1. பார்ப்பனச்சேரி
1. பழிங்காநத்தம்
1. மேலப்பழூர்
1. மஞ்சமேடு
1. மலத்தான்குலம்
1. குருவாடி
1. குலமாணிக்கம்
1. கோவிலூர்
1. கோவில்எசனை
1. கோமான்
1. கீழப்பழூர்
1. கீழக்கொளத்தூர்
1. கீழக்காவாட்டான்குறிச்சி
1. கரைவெட்டி
1. கண்டராதித்தம்
1. காமரசவல்லி
1. எலந்தைகுடம்
1. ஏலக்குறிச்சி
1. சின்னபட்டாக்காடு
1. அயன்சுத்தமல்லி
1. அண்ணிமங்கலம்
1. அழகியமணவாளம்
# ஜெயங்கொண்டம் ஊராட்சி ஒன்றியம்



**ஜெயங்கொண்டம் ஊராட்சி ஒன்றியம்** , இந்தியாவின் தமிழ்நாட்டின் அரியலூர் மாவட்டத்தில் உள்ள ஆறு ஊராட்சி ஒன்றியங்களில் ஒன்றாகும். ஜெயங்கொண்டம் ஊராட்சி ஒன்றியம் முப்பத்தி ஐந்து ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் ஜெயங்கொண்டத்தில் இயங்குகிறது.  

## மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி, ஜெயங்கொண்டம் ஊராட்சி ஒன்றியத்தின் மொத்த மக்கள் தொகை 1,17,515 பேர் ஆவர். அதில் பட்டியல் சமூக மக்களின் தொகை 32,388 பேர் ஆக உள்ளது. பட்டியல் பழங்குடி மக்களின் தொகை 2,906 பேர் ஆக உள்ளது.  

## ஊராட்சி மன்றங்கள்
ஜெயங்கொண்டம் ஊராட்சி ஒன்றியத்தில் உள்ள 35 ஊராட்சி மன்றங்களின் விவரம்;  

1. வெட்டியார்வெட்டு
1. வங்குடி
1. வாணதிரையன்பட்டினம்
1. உட்கோட்டை
1. துளாரங்குறிச்சி
1. தத்தனூர்
1. தண்டலை
1. தழுதாழைமேடு
1. த. சோழன்குறிச்சி
1. சலுப்பை
1. பிச்சனூர்
1. பிராஞ்சேரி
1. பிள்ளைப்பாளையம்
1. பிலிச்சிக்குழி
1. பெரியவளையம்
1. பாப்பாக்குடி
1. படநிலை
1. முத்துசேர்வாமடம்
1. மேலணிக்குழி
1. கழுவந்தோண்டி
1. கழுமங்கலம்
1. காட்டகரம்
1. கச்சிப்பெருமாள்
1. கல்லாத்தூர்
1. குருவாலப்பர்கோவில்
1. குண்டவெளி
1. கங்கைகொண்டசோழபுரம்
1. இறவாங்குடி
1. இளையபெருமாள்நல்லூர்
1. இடையார்
1. தேவாமங்கலம்
1. அய்யப்பநாயக்கன்பேட்டை
1. அங்கராயநல்லூர்
1. ஆமணக்கந்தோண்டி
1. ஆலத்திப்பள்ளம்
# ஆண்டிமடம் ஊராட்சி ஒன்றியம்



**ஆண்டிமடம் ஊராட்சி ஒன்றியம்** , இந்தியாவின் தமிழ்நாட்டின் அரியலூர் மாவட்டத்தில் உள்ள ஆறு ஊராட்சி ஒன்றியங்களில் ஒன்றாகும். ஆண்டிமடம் ஊராட்சி ஒன்றியத்தில் முப்பது ஊராட்சி மன்றங்கள் உள்ளது. ஆண்டிமடம் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் ஆண்டிமடத்தில் இயங்குகிறது  

## மக்கள் வகைப்பாடு
2011ஆம் ஆண்டு இந்திய மக்கள் தொகை மகணக்கெடுப்பின் படி, ஆண்டிமடம் ஊராட்சி ஒன்றியத்தின் மொத்த மக்கள் தொகை 1,10,115 பேர் ஆவர். அதில் பட்டியல் சமூக மக்களின் தொகை 21,811 பேர் ஆக உள்ளது. பட்டியல் பழங்குடி மக்களின் தொகை 2,339 பேர் ஆக உள்ளது.  

## ஊராட்சி மன்றங்கள்
ஆண்டிமடம் ஊராட்சி ஒன்றியத்தில் உள்ள 30 கிராம ஊராட்சி மன்றங்களின் விவரம்;  

1. அணிக்குதிச்சான்
1. அய்யூர்
1. அழகாபுரம்
1. ஆண்டிமடம்
1. இடையக்குறிச்சி
1. விழுதுடையான்
1. விளந்தை
1. வாரியங்காவல்
1. வல்லம்
1. திருக்களப்பூர்
1. ஸ்ரீராமன்
1. சிலம்பூர்
1. ராங்கியம்
1. புதுக்குடி
1. பெரியாத்துக்குறிச்சி
1. பெரியகிருஷ்ணாபுரம்
1. பெரியகருக்காய்
1. ஓலையூர்
1. நாகம்பந்தல்
1. மேலூர்
1. மருதூர்
1. குவாகம்
1. கோவில்வாழ்க்கை
1. கூவத்தூர்
1. கொளத்தூர்
1. கொடுக்கூர்
1. கவரப்பாளையம்
1. காட்டாத்தூர்
1. இலையூர்
1. தேவனூர்
# எண்மூர்த்தம்


**எண்மூர்த்தம்** **எண்ணுரு** **அட்டமூர்த்தி** என்பது சிவனின் எட்டுத் திருவுருவங்களைக் குறிக்கும் சொல்லாடல் ஆகும்.  

## வடமொழி இலக்கியங்கள்
இருக்கு வேதத்தில் உருத்திரனாக தோற்றம் பெறும் சிவன், சுவேதாசுவதர உபநிடதத்திலும் பின் யசுர்வேதத்தில் பெருந்தெய்வமாக வளர்ந்து நிற்கின்றார். சதபதப் பிரமாணமானது, பவன், உருத்திரன், வீமன். மாதேவன், சர்வன், பசுபதி, உக்கிரன், ஈசானன் முதலான எட்டுத் திருப்பெயர்களால் ஈசனைக் குறிப்பாக அழைக்கின்றது. இவை, காற்று, நீர் , வானம், பூமி, தீ, சூரியன், சந்திரன், ஆதன் எனும் எட்டுப் பொருட்களையும் மறைகுறியாய்ச் சொல்வதென்பர். இலிங்க புராணத்திலும் (2.13.03 - 2.13.18), பிற்கால சிவ மகிமா தோத்திரத்திலும் (சுலோகம் 28), இவ்வெண்ணுரு பற்றிய குறிப்புகளைக் காண முடிகின்றது. சிவாகமங்கள் இந்த எட்டுப் பருண்மைகளுக்கும் ஈசனது எட்டு வடிவங்களாகப் பெருவடிவம் கொடுத்தன.  

## தமிழ் இலக்கியங்கள்
தமிழ்ச் சைவ இலக்கியங்களில், இவ்வெண்ணுரு பற்றிய குறிப்புகளை அடிக்கடி காணமுடிகின்றது. ""நிலனீர் நெருப்புயிர் நீள்விசும்பு நிலாப்பகலோன், புலனாய மைந்தனோ டெண்வகையாய்ப் புணர்ந்துநின்றான்"" என்கின்றது திருவாசகம். ""அட்டமூர்த்திக்கு என் அகநெக ஊறும் அமிழ்தினுக்கு" என்று திருப்பல்லாண்டும் இன்னும் தேவாரத் திருமுறைகளும் பற்பலவாகப் போற்றுகின்றன.  

## திருவுருக்கள்
ஐம்பூதங்களுடன், ஞாயிறு, நிலவு, ஆன்மா எனும் மூன்று பொருள் இணைத்து மொத்தம் எண்பொருள் ஆனது. ஐம்பூதங்களே பூவுலகில் அனைத்துக்கும் ஆதாரமாவது இந்து மெய்ஞ்ஞானத்தின் நம்பிக்கை. அவற்றுடன், மானுட வாழ்க்கைக்கு அவசியமான ஞாயிறும், அதன் கதிரை மீலத்தரும் நிலவும், இவை அனைத்தும் கூடுவதால் இயங்கும் ஆன்மாவும் இறைவனின் திருவுருவங்களே என்ற மூதிகம், "சர்வம் சிவமயம்" என்ற சைவக்கோட்பாட்டுக்கு அடித்தளமாகின்றன.
# நடு பழைய கற்காலம்


**நடு பழையகற்காலம்** (ஆங்கிலம்: Middle Paleolithic) என்பது பழையகற்காலத்தின்  இரண்டாம் உட்பிரிவு ஆகும். 300,000 இருந்து   30,000 வரையிலான ஆண்டுகளுக்கு முன் இருந்த காலமே நடு பழையகற்காலம் ஆகும். உலகின் வெவ்வேறு பகுதிகளிடையே இக்காலம் கவனிக்கத்தக்க மாற்றங்களுக்கு உட்படும். நடு பழையகற்காலத்தை தொடர்ந்து, 50,000 இருந்து 40,000 வரையிலான ஆண்டுகளுக்கு முன் இருந்தது **மேல் பழையகற்காலம்** (மூன்றாம் உட்பிரிவு) ஆகும் .  

## சமூக அடுக்கமைவு

## ஊட்டச்சத்து
நடு பழையகற்காலத்தில் சேகரிப்பும் வேட்டையாடுதலுமே உணவுத்தேவைகளை பூர்த்தி செய்த போதிலும், மக்கள் உணவுவழக்கில் கடல் உணவையும் சேர்த்துகொண்டனர். பதப்படுத்தி சேமிக்க, இறைச்சியை சுடவும் காயவைக்கவும் ஆரம்பித்தனர். எடுத்துகாட்டாக, 90,000 ஆண்டுகளுக்கு முன்பே, நடு பழையகற்கால வாசிகள் இன்றைய காங்கோ மக்களாட்சிக் குடியரசின் பகுதிகளை ஆக்கிரமித்து, 6 அடிநீள (1.8மீ) பூனைமீனை  சிறப்புமிக்க கூர்முனைகளைகொண்டு வேட்டையாடி உள்ளனர்; மேலும் ஆப்ரிக்காவில், நியாண்டர்த்தல்களும் நடு பழையகற்கால மனிதர்களும் (*Homo sapiens)* உணவுக்காக மட்டிகளை பிடித்துள்ளனர். இதை நிருபிக்கும் வண்ணம் இத்தாலியில் உள்ள 110,000 பழமையான நியாண்டர்த்தல்களின் தளங்களிலிலும்; ஆப்ரிக்காவின் பின்னாக்கிள் பாயிண்ட்-ல் உள்ள  நடு பழையகற்கால மனிதர்களின் (Homo sapiens) தளங்களிலிலும், மட்டிகளை சமையலுக்கான சான்றுகள் உள்ளன.  

## தொழில்நுட்பம்

## தளங்கள்

### குகைத் தளங்கள்
- அச்லோர், எசுப்பானியா
- பெற்றலோனா , கிரேக்கம்
- லெ முஸ்தியே, பிரான்சு
- நியண்டர்தால் மனிதன், ஜெர்மனி
- கிரோத் த ஸ்பை, ஸ்பை கிராமம், பெல்ஜியம்

### திறந்தவெளித் தளங்கள்
- Biache-Saint-Vaast, பிரான்சு
- Maastricht-Belvédère, நெதர்லாந்து
- Veldwezelt-Hezerwater, பெல்ஜியம்
# ஜாக்ரோஸ் பழையகற்கால அருங்காட்சியகம்



**ஜாக்ரோஸ் பழையகற்கால அருங்காட்சியகம்** (பாரசீக மொழி&#x3A;<span contenteditable="false"> </span><span dir="rtl" lang="fa" contenteditable="false">موزه پارینه‌سنگی زاگرس</span>&#x200E;&#x200E;) ஈரானின் கெர்மான்ஷா நகரில்  2008-ல் நிர்மாணிக்கப்பட்டது.  

இந்த அருங்காட்சியகத்தில் ஈரானின் பல்வேறு பழையகற்கால தளங்களில் இருந்து எடுக்கப்பட்ட கற்கருவிகள்  மற்றும் விலங்குகளின் புதைபடிம எலும்புகள்  சேகரிக்கப்பட்டுள்ளன. ஈரானில் இது போன்ற அருங்காட்சியகம் ஒன்றே ஒன்று தான்  உள்ளது.  

## வரலாறு
பெரெயிடோன்  பிக்லாரியும், அ. மொராதி பிசெட்டுனியும் இந்த அருங்காட்சியகத்தை ஈரானின் கெர்மான்ஷா நகரில் 2007-ல் நிர்மாணித்தனர். அருங்காட்சியகத்தின் விலங்கு புதைபடிமத்தை இனம் பிரித்தறியும் பொறுப்பு   விலங்குத்தொல்லியலாளர், மார்ஜன் மஷ்கௌரிடம் வழங்கப்பட்டது.  

## சேகரிப்புகள்
ஈரானின் பழையகற்கால மற்றும் புதியகற்கால தளங்களின், 1,000,000 இருந்து 8,000 ஆண்டுகளுக்கு முன் திகதியிட்ட, பல்வேறு பொருட்கள் ஜாக்ரோஸ் பழையகற்கால அருங்காட்சியகத்தின் நான்கு அறைகளில் உள்ளன. முதல் அறையானது ஓர் ஒலி அறை. அங்கே பார்வையாளர்களுக்கு கற்கால கருவிகளும், அவை பழையகற்கால கைவினைஞர்களால் எவ்வாறு செய்யப்பட்டன என்பது பற்றியும் ஆவணப்படங்கள் காண்பிக்கபடுகிறது.
# நுண்கலைகள் கழகம், கொல்கத்தா



**நுண்கலைகள் கழகம், கொல்கத்தா** (*Academy of Fine Arts*) என்பது இந்தியாவின் கொல்கத்தா நகரில் உள்ள மிகப்பழமையான நுண்கலைக் கழகங்களில் ஒன்றாகும்.  

## வரலாறு

இக்கழகம் 1933 ஆம் ஆண்டு திருமதி ராணுமுகர்சியால் நிறுவப்பட்டது. முதலில் இந்திய அருங்காட்சியகம் வழங்கிய ஒரு அறையில் செயற்படத் தொடங்கிய இக்கழகம் தன்னுடைய ஆண்டுக் கண்காட்சிகளை அருகில் அமைந்திருந்த நீண்ட தாழ்வாரத்தில் நடத்தியது.  

இந்தியாவின் மேற்கு வங்காள மாநிலத்தின் இரண்டாவது முதலமைச்சராக பணியாற்றிய பிதான் சந்திர ராய், திருமதி ராணுமுகர்சியின் முயற்சிகளைப் பாராட்டி நன்றி தெரிவித்தார். அப்போது இந்தியாவின் பிரதம மந்திரியாக இருந்த சவகர்லால் நேரு அவர்களும் முகர்சியின் முயற்சிகளைப் பாராட்டினார். செயிண்ட் பால் மறைமாவட்டப் பேராலயம் அருகிலுள்ள கதீட்ரல் சாலையில் உள்ள சற்றுப்பெரிய, தற்போது இருக்கும் இடத்திற்கு நுண்கலைகள் கழகம் இடம் பெயர்ந்தது. ருச்சி மோடி மற்றும் கலைஞர் சுவப்னேசு சவுத்ரி போன்ற பிரமுகர்கள் தலைமைப் பொறுப்பை ஏற்றுக் கொண்டனர். ஓவியர் நாபாகிசோர் சந்தா நுண்கலை கழகத்தின் நிர்வாக உறுப்பினராக பதவிவகித்தார்.  

ககனேந்திரநாத் தாகூரின் சாத்பாய் சம்பா, யாமினிராயின் சிவனுடன் கணேசன் போன்ற சில பிரபலமான ஓவியங்கள் இங்கு இருக்கின்றன.  

## நாடக அரங்கம்

வின் கண்காட்சி துவக்க விழாவில் ருச்சி மோடி ]]  

கொல்கத்தா நகரத்தின் நடனமாடுபவர்கள் மற்றும் பார்வையாளர்கள் கூடும் மிகவும் பிரபலமான இடங்களில் ஒன்றாக நுண்கலைகள் கழகம் அமைந்திருக்கும் நாடக அரங்கம் திகழ்கிறது. 1984 ஆம் ஆண்டு முதல், வருடாந்தர அரங்க விழாக்கள் இங்கு ஏற்பாடு செய்யப்படுகின்றன.
# குசுதாவியா, செயின்ட் பார்த்தெலெமி


**குசுதாவியா** (*Gustavia*, ஒலிப்பு:*குஸ்டாவியா*) பிரான்சின் கடல்கடந்த ஆட்புலங்களில் ஒன்றான செயிண்ட்-பார்த்தலெமி தீவின் தலைநகரம் ஆகும். இது சுவீடனின் அரசர் மூன்றாம் குசுதாவின் நினைவாகப் பெயரிடப்பட்டுள்ளது.  
## வரலாறு
செயிண்ட்-பார்த்தலெமி தீவை பிரான்சு முதலில் 1648இல் உரிமை கோரியது. கோத்தென்பெர்கில் வணிகம் புரிய அனுமதியளித்ததற்கு மாற்றாக 1784ஆம் ஆண்டில் சுவீடனுக்கு கையளிக்கப்பட்டது. இதனை நிர்வகிக்க சுவீடன் சுவீடிய மேற்கிந்திய நிறுவனத்தை நிறுவியது. நெப்போலியப் போர்களின் போது வளர்ச்சி கண்ட இத்தீவு மீண்டும் பிரான்சிற்கே 1878இல் விற்கப்பட்டது.  

குசுதாவியா தற்போதுள்ள இடம் பழுதடைந்த கப்பல்களுக்கு புகலிடம் வழங்கியதால் துவக்கத்தில் *லெ கரீனேஜ்* (கப்பல் பழுது பார்க்குமிடம்) எனப்பட்டது. *குசுதாவியா* என்ற பெயர் ஆவணங்களில் திசம்பர் 28, 1786க்கும் பெப்ரவரி 9, 1787க்கும் இடையே காணப்படுகின்றது. இப்பெயர் சுவீடிய ஆட்சிக்காலத்தை நிலைநிறுத்தும் வண்ணமாக உள்ளது.  

துறைமுகத்தைக் காக்கும் விதமாக 17ஆம் நூற்றாண்டின் பிற்பகுதிகளில் மூன்று கோட்டைகள் கட்டப்பட்டுள்ளன: இவை முறையே ஆசுக்கர் (முன்னதாக குசுதாவ் அடோல்ஃப்), கார்ல் மற்றும் குசுதாவ் எனப் பெயரிடப்பட்டுள்ளன. துறைமுக வாயிலில் உள்ள ஆங்கில பேராயராட்சிகுட்பட்ட தேவாலயம் 1855இல் கட்டப்பட்டது.  
## வசதிகள்
நகரத்தின் தெற்கில் ஷெல் கடற்கரையை நோக்கியவாறுள்ள கார்ல் கோட்டையும் வடக்கில் கலங்கரை விளக்கத்திற்கு அருகிலுள்ள குஸ்தாவ் கோட்டையும் நடையேறுபவர்களுக்கு உகந்த இடமாக உள்ளது. குசுதாவியத் தீபகற்பத்தின் முனையில் உள்ள ஆசுக்கர் கோட்டையில் ஆயுதக் காவல்துறை அமைந்துள்ளது. இத்தீபகற்பத்தின் விக்டர் சோல்கர் சாலையின் இறுதியில் அருங்காட்சியகம் உள்ளது. குசுதாவியாவில் அமெரிக்க, இத்தாலிய, பிரான்சிய மற்றும் பிற உணவுமுறை உணவகங்கள் உள்ளன. இங்குள்ள உயர்தர அங்காடிகள் தீவிற்கு முதன்மை வருவாய் ஈட்டுவனவாக உள்ளன. தவிரவும் சுற்றுலாப் பயணிகளுக்காக மிக உயர்தர தங்குவிடுதியும் உள்ளது. சுவீடிய கிளைத்தூதரகமும் இங்குள்ளது.  
## வானிலை

இங்கு வெப்பமண்டல வானிலை நிலவுகின்றது. வெப்பநிலையில் மிகக் குறைந்த வேறுபாடுகளே காணப்படுகின்றன. தீவின் சிறியப் பரப்பளவினால் வணிகக் காற்றுகளின் இனிமையான நன்மைகளைப் பெறுகின்றது. நீரின் வெப்பநிலையும் காற்றின் வெப்பநிலையும் ஏறத்தாழ அளவில் உள்ளன. ஆண்டு இரு பருவங்களாகப் பிரிக்கப்படுகிறது: ஈரமற்ற *லென்ட்*, மற்றும் ஈரப்பதமுள்ள குளிர்காலம். குளிர்காலம் மே முதல் நவம்பர் வரை உள்ளது. இக்காலத்தில் கடந்து செல்லும் மழைமேகங்கள் 10,15 நிமிடங்களுக்கு மழை பெய்விக்கின்றன. கோப்பென் காலநிலை வகைப்பாடு முறையில் குசுதாவியா சவன்னா வெப்ப மண்டல வானிலை கொண்டதாக வரையறுக்கப்பட்டு வானிலை நிலப்படங்களில் "Aw" எனக் குறிப்பிடப்படுகின்றன.  
## பொருளியல்
செயிண்ட்-பார்த்தலெமியின் அலுவல்முறை நாணயம் ஐரோவாம்.  
## குறிப்பிடத்தக்க நபர்கள்
உலகின் சரிபார்க்கப்பட்டு மிக நீண்ட நாட்களாக வாழ்ந்திருந்த **யூஜீனி பிளாசார்டு** (*Eugénie Blanchard*) (16 பெப்ரவரி 1896 – 4 நவம்பர் 2010) என்பார் குசுதாவியாவில் பெரும்பான்மையான வாழ்நாட்களைக் கழித்துள்ளார்.  

## மேற்சான்றுகள்
# அதியமான் கோட்டை

**அதியமான் கோட்டை** என்பது தமிழ்நாட்டின், தர்மபுரி மாவட்டத்தின் தலைநகரும் சங்ககாலத்தில் தகடூர் என அழைக்கப்பட்ட நகரான தருமபுரியில் இருந்து ஏழு கிலோ மீட்டர் தொலைவில் இருந்த கோட்டையாகும். இவ்வூரும் இப்பெயரிலேயே அழைக்கப்படுகிறது. இக்கோட்டையில் காலபைரவர் கோயில், சோமேசுவரர் கோயில், சென்னராயப் பெருமாள் கோயில் ஆகிய கோயில்கள் உள்ளன.  
வழிவழியாக அதியமான் கோட்டை இருந்த இடமாக கூறப்பட்ட இடத்தில் 1981, 1982 ஆகிய ஆண்டுகளில் அகழாய்வு மேற்கொள்ளப்பட்டது. இதில் சங்ககாலத்ததாக கருதப்படும் கறுப்பு-சிவப்பு பானை ஓடுகள், வண்ணம் பூசப்பட்ட பானை ஓடுகள், வில் அம்பு போன்ற கீறல்கள் உள்ள பானை ஓடுகள் கிடைத்தன. மேலும் சுடுமண் மணிகள், இரும்பு ஆணிகள், போன்றவையும் கிடைத்தன. இங்கு மேடையுடன் கூடிய கெட்டியான களிமண்ணால் அமைக்கப்பட்ட தரைப் பகுதியும் கண்டறியப்பட்டது. இவற்றின் காலம் கி.மு.100 முதல் 300வரையிலான காலத்தைச் சேர்ந்தது எனக் கருதப்படுகிறது.  
அதியமான் கோட்டை என்று அழைக்கப்படும் இந்த இடத்தில்தான் சங்க காலத்தில் இருந்து கோட்டை இருந்தது என்பதற்கு சான்றுகள் இல்லை. இங்குள்ள கோயில் கல்வெட்டுகளில் இந்த ஊர் மகேந்திர மங்கலம் என்றும் இவ்வூர் இறைவன் மயிந்தீசுவரமுடையார் என்று கூறப்பட்டுள்ளது. இந்த கிராமத்தைச் சுற்றி முட்டை வடிவிலான கோட்டையின் எஞ்சிய பகுதியில் சென்னைப் பல்கலைக்கழகத் தொல்லியல் துறையினர் அகழாய்வு நடத்தினர். அவ்வாறு நடத்திய அகழாய்வில் இக்கோட்டை கி.பி. பன்னிரண்டாம் நூற்றாண்டில் கட்டப்பட்டிருக்கலாம் என்று முடிவு செய்தனர். இதன்படி பார்த்தால் பிற்கால சோழர் காலத்தில் இங்கிருந்து ஆண்டுவந்த இராசராச அதியமான் என்னும் அதியமான் மரபின் சிற்றரசன் காலத்தில் இக்கோட்டை கட்டப்பட்டிருக்கலாம் எனக்கருதப்படுகிறது.  

## இதையும் காண்க
- அதியமான் கோட்டை காலபைரவர் கோயில்
- அதியமான் கோட்டை சோமேசுவரர் கோயில்
- அதியமான் கோட்டை சென்னராயப் பெருமாள் கோயில்
# வலைவாசல்:மெய்யியல்/கிளைகள்

**மெய்யியல்**, மனிதத்தால் எழுப்பப்படும் அடிப்படை கேள்விகளைச் சிந்தித்தாய்கிறது. இக்கேள்விகள் நாளுக்கு நாள் பெருகி மெய்யியலின் பல தொடர்புடைய ***கிளைகளாகப்*** பகுக்கப்பட்டுள்ளன:<span data-segmentid="3"></span>  
- **அழகியல்**: எது கலை? எது அழகு? சுவைக்கென்றொரு நியமம் உண்டா? கலை பொருளுடையதா? எனில் அது என்ன? சீறிய கலை எது? "கலை கலைக்காக"வா அல்லது வேறு நோக்கத்திற்குப் பயனாய் அமைவதா? கலையுடன் நம்மை பிணைப்பது எது? எவ்வாறு கலை நம்மைப் பாதிக்கிறது? சில கலைகள் நெறியற்றவையா? கலையால் ஒரு சமூகத்தை சீரழிக்கவோ செம்மைபெறவோ செய்ய இயலுமா?
- **அறிவாய்வியல்**: அறிவின் தன்மையும் எல்லைகளும் யாவை? மனித இருப்பிற்கு எது அடிப்படை, அறிதலா, உய்த்தலா? நாம் அறிந்துள்ளவற்றை எவ்வாறு கற்றோம்? அறிவின் வரம்புகளும் பரப்பும் எவை? (இயலுமாயின்) வேறு மனங்கள் உண்டென எவ்வாறு அறிவது? (இயலுமாயின்) வேறு உலகை எவ்வாறு அறிவது? நம் விடைகளுக்கு எவ்வாறு சான்று வழங்குவது? உண்மைக் கூற்று என்பது எது?
- **நன்னெறி**: செயல்கள், கொள்கைகள், நிறுவனங்களுள் நல்லறம் சார்ந்தவை, தீயறம் சார்ந்தவை என்ற பாகுபாடு உண்டா? எனில் அவை யாவை? நல்லறச் செயல்கள் யாவை, தீயவை எவை? ஆன்மிக இறை கட்டளைகள் அறச்செயல்களை அறமாக்குவனவா, அல்லது அறம் வேறெதனின் அடிப்படையாகத் தோன்றுவதா? அற நியமங்கள் அறுதியிடக் கூடியவையா அல்லது பண்பாடுகளைப் பொருத்தவையா? எப்படி வாழ வேண்டும்? மகிழ்ச்சியானது எது?
- **ஏரணம்**: நல்ல வாதம்/தர்க்கம் எதனால் விளையும்? சிக்கலான வாதங்களை எவ்வாறு திறனாய்ந்து அறிவது? நல்ல சிந்தனை எதனால் விளையும்? ஏதேனும் பொருள்படவில்லை என்று எப்போது கருதுவது? ஏரணத்தின் மூலம் எது?
- **மீவியற்பியல்**: எவ்வகையான பொருட்கள் இருக்கின்றன? அப்பொருட்களின் பண்புகள் என்னென்ன? நம் புலனுக்கு அப்பாற்பட்டு தனித்திருக்கும் பொருட்களும் உண்டா? காலம் மற்றும் தொலைவின் பண்புகள் யாவை? மனத்திற்கும் உடலிற்குமான உறவு என்ன? ஒரு நபராகத் திகழ்வதென்றால் என்ன? உணர்வுடனிருத்தல் என்றால் என்ன? கடவுட்கள் உண்டா?
- **அரசியல் தத்துவம்**: அரசியல் நிறுவனங்களும் அவை கையாளும் அதிகாரமும் நீதியானவையா? நீதி என்றால் என்ன? அரசாங்கத்திற்கு ஒரு சரியான/முறையான பங்கும் பரப்பும் உள்ளதா? மக்களாட்சிதான் சிறந்த ஆட்சிமுறை வடிவமா? ஒரு ஆட்சிமுறை அறநீதிப்படி நியாயப்படுத்தத் தக்கதா? ஒரு நாடு அறநீதி அல்லது சமயக் கோட்பாட்டின் விதிகளை கொள்கைகளை ஊக்குவிக்கலாமா? நாடுகள் போருக்குச் செல்லலாமா? பிற நாட்டில் வாழ்வோருக்கும் ஒரு நாடு கடமைப்பட்டுள்ளதா?
# இசுடான்லி, போக்லாந்து தீவுகள்



**இசுடான்லி** (*Stanley*) அல்லது **இசுடான்லித் துறைமுகம்** (*Port Stanley*) போக்லாந்து தீவுகளின் தலைநகரமாகும். இந்நகரம் கிழக்கு போக்லாந்து தீவில், மிகுந்த மழை பொழிவுப் பகுதியில் வடக்கு நோக்கிய சரிவில் அமைந்துள்ளது. 2012 கணக்கெடுப்பின்படி, நகர மக்கள்தொகை 2,121 ஆகும்; போக்லாந்து தீவின் மொத்த மக்கள்தொகையே 2,841 தான்.  

போக்லாந்து தீவுகளின் சட்டப் பேரவையில் இசுடான்லிக்கு ஐந்து உறுப்பினர்கள் உள்ளனர்.  
## சுற்றுலா வசதிகளும் கட்டமைப்பும்

இசுடான்லி போக்லாந்து தீவுகளின் முதன்மை வணிக மையமாகும். கிழக்கு போக்லாந்து சாலையமைப்பின் அச்சாக விளங்குகிறது. இங்குள்ள அருங்காட்சியகம், 1845இல் கட்டப்பட்டு, தற்போது ஆளுநர் வசிக்கின்ற, அரசு மாளிகை, குழிப்பந்தாட்ட திடல், திமிங்கில எலும்பு வளைவு, குலக்குறிக் கம்பம், பல போர்ச்சின்னங்கள், துறைமுகத்திலுள்ள சேதமடைந்த கப்பல்கள் ஆகியன சுற்றுலாப் பயணிகளை கவர்ந்திழுக்கும் இடங்களாகும். *போக்லாந்து தீவுகள் நிறுவனம்* பல கடைகளுக்கும் தங்குவிடுதிக்கும் உரிமையாளராகும். இசுடான்லியில் நான்கு பொதுவிட மதுவகங்கள், பதினோரு தங்குவிடுதிகள், மூன்று உணவகங்கள், ஒரு மீனும் வறுவலும் கடை ஆகியன உள்ளன. சுற்றுலா அலுவலகமொன்றும் உள்ளது. இங்குள்ள மூன்று தேவாலயங்களில் ஒன்றான ஆங்கிலிக்க கிறைஸ்ட்டு சர்ச்சு கதீட்ரல், உலகின் மிகத் தென்கோடியில் உள்ள ஆங்கிலிக்க தேவாலயம் ஆகும். போக்லாந்து போருக்குப் பின்னர் குண்டு அப்புறப்படுத்துதல் அமைப்பும் உள்ளது.  

நகர மாளிகை அஞ்சலகம், அஞ்சல்தலை சேகரிப்பாளர் மையம், நீதிமன்றம் மற்றும் நடன மன்றமாக விளங்குகின்றது. நகர காவல் நிலையத்தின் உள்ளேயே தீவின் ஒரே சிறைச்சாலையும் அமைந்துள்ளது.  

சமுதாயத்திற்காக நீச்சல் குளம், விளையாட்டு மையம், நூலகம், பள்ளிக்கூடம் ஆகியன உள்ளன. சமுதாயக் கூடத்திலுள்ள புற்றரை கால்பந்தாட்ட திடலில் வழமையாக கால்பந்தாட்டங்கள் நடக்கின்றன.  

இசுடான்லியின் மேற்குப் புறத்தில் அமைந்துள்ள குதிரைப்பந்தய திடலில் ஒவ்வொரு ஆண்டும் திசம்பர் 26,27 நாட்களில் பந்தய ஓட்டங்கள் நடைபெறுகின்றன. இந்த கிறுத்துமசு பந்தயங்கள் நூறாண்டுகளுக்கு மேலாக நடந்து வருகின்றன.  

இங்குள்ள குழிப்பந்தாட்டத் திடல் 18 குழி கொண்டதாகும். இதுவும் மேற்கு இசுடான்லியில் உள்ளது.  
அரசர் ஏழாம் எட்வர்டு நினைவு மருத்துவமனை தீவின் முதன்மை மருத்துவமனையாகும். பல பேருந்து சேவைகளும் வாடகை வண்டி சேவைகளும் இயங்குகின்றன.  

இசுடான்லியில் போக்லாந்து தீவுகள் வானொலி நிலையம், பிரித்தானிய அண்டார்ட்டிக் அளவையகம், *பெங்குயின் நியூசு* வாராந்தர செய்தித்தாளின் அலுவலகம் முதலியவையும் அமைந்துள்ளன.  

இங்குள்ள பூங்கா மையத்தில் உள்ள பசுமைக்குடில்களில் தீவுகளின் தேவைக்கான காய்கனிகள் விளைவிக்கப்படுகின்றன.  
## மேற்சான்றுகள்
# லாங்யியர்பியன்



**லாங்யியர்பியன்** (Longyearbyen) என்பது நோர்வே நாட்டுக்குச் சொந்தமான சுவல்பார்டு தீவுக்கூட்டத்தின் நிருவாக மத்திய நிலையமும் பாரிய குடியேற்றமும் ஆகும். 2013 ஆம் ஆண்டில் இவ்விடத்தின் சனத்தொகை 2,075 ஆகும். லாங்யியர் கணவாயில் இந்நகரம் அமைந்துள்ளது. 2002 ஆம் ஆண்டு முதல் சமுதாய மன்றம் (Longyearbyen Community Council) ஆனது மாநகராட்சி செய்ய வேண்டிய பணிகளினைச் செய்து வருகின்றது. கல்வி, கலாச்சார வசதிகள், தீயணைப்பு துறை, சாலைகள் மற்றும் துறைமுகங்கள் ஆகியவற்றின் பராமரிப்புப் பணிகளையும் இந்த மன்றமே மேற்கொண்டு வருகின்றது. லாங்யியர்பியன் நகரமே சிவல் பார்ட் ஆளுநரின் ஆசனாமாகும். உலகின் வடமுனையில் இருக்கும் நகரங்களில் ஆயிரத்திற்கும் மேற்பட்ட குடியிருப்புக்களைக் கொண்ட நகரம் இதுவேயாகும்.  

இது 1926 ஆம் ஆண்டு வரை **லாங்யியர்பியன் நகரம்** என அழைக்கப்பட்டது. ஆர்க்டிக் நிலக்கரி நிறுவனத்தின் உரிமையாளரும் 1906 ஆம் ஆண்டில் நிலக்கரி அகழ்தல் தொழிற்பாடுகளில் ஈடுபட்டவருமான (John Munro Longyear) என்பவரின் பெயரிலிருந்தே இந்நகரிற்கு லாங்யியர்பியன் எனும் பெயர் சூட்டப்பட்டது. ஸ்டோர் நோர்சே எனும் நோர்வீஜிய நிலக்கரி அகழும் நிறுவனத்தால் தற்போது இங்கு நிலக்கரி அகழப்படுகின்றது. கிரிஜெக்ஸ்மரன் எனும் நாசிய இராணுவதால் இந்நகரம் 1943 ஆம் ஆண்டில் முற்றாக அழிக்கப்பட்டது. எனினும் இரண்டாம் உலகப் போரின் பின்னர் மீண்டும் இந்நகரம் கட்டப்பட்டது.  

## காலநிலை
# லாங்யியர் கணவாய்

பாயும் காட்சி]]  

**லாங்யியர் கணவாய்** (Longyear Valley) கணவாய் என்பது நோர்வேயின் சிவல்பார்ட்டில் அமைந்திருக்கும் கணவாய் மற்றும் பள்ளத்தாக்கு ஆகும். இக்கணவாய் ஸ்பேர்கன் தீவில் அமைந்துள்ள அட்வென்ட்ஃப்ஜோர்தன் குடாவில் அமைந்திருக்கின்றது. இக்கணவாயானது பிளட்டபேர்கட் (Platåberget) மற்றும் குருவ்ஜெவ்ஜெலட் ஆகிய மலைகளின் இடையே அமைந்துள்ளது. ஜோன் முன்ரோ லாங்யியர் எனும் அமெரிக்கக் கைத்தொழிலாளரின் பெயரில் உருவாகிய லாங்யியர்பியன் நகரமானது இக்கணவாயின் கீழ்ப்பகுதிகளிலேயே அமைந்துள்ளது. லாங்யியர் ஆறும் இக்கணவாயின் ஊடாகவே பாய்கின்றது.
# 1512



ஆண்டு **1512** (**MDXII**) பழைய யூலியன் நாட்காட்டியில் வியாழக்கிழமையில் துவங்கிய நெட்டாண்டு ஆகும்.  

## நிகழ்வுகள்
- ஏப்ரல் 11 - காஸ்டன் தலைமையிலான பிரெஞ்சுப் படைகள் ரவென்னா என்ற இடத்தில் எசுப்பானியப் படைகளைத் தோற்கடித்தது. ஆனால், காஸ்டன் கொல்லப்பட்டார்.
- அக்டோபர் 19 - மார்ட்டின் லூதர் இறையியலில் முனைவர் பட்டம் பெற்றார்.
- நவம்பர் 1 - மைக்கலாஞ்சலோவினால் வரையப்பட்ட சிஸ்டைன் ஆலய உட்கூரை ஓவியங்கள் முதற்தடவையாகக் பொதுமக்களின் பார்வைக்குத் திறந்துவிடப்பட்டன.
- அந்தோனியோ டி ஆப்ரூ திமோர் தீவைக் கண்டுபிடித்தார்.
- பிரான்சிசுக்கோ செராவோ மலுக்கு தீவுகளை சென்றடைந்தார்.
- யுவான் போன்சி டி லெயோன் துர்கசு கைகோசு தீவுகளைக் கண்டுபிடித்தார்.
- பெதுரோ மாசுக்கரேனசு தியேகோ கார்சியாவைக் கண்டுபிடித்து பின்னர் மொரிசியசை அடைந்தார்.

## பிறப்புகள்

## இறப்புகள்
- பெப்ரவரி 22 - அமெரிகோ வெஸ்புச்சி, இத்தாலிய வணிகர், நிலப்படவியலாளர், புதிய உலகத்தைக் கண்டுபிடித்தவர் (பி. 1454)
# மயக்க மருந்து



**மயக்க மருந்து** (Anesthetic) என்பது அறுவை சிகிச்சைகளின் போது வலி தெரியாமல் இருப்பதற்காகவும் மயக்கமடையச் செய்வதற்காகவும் கொடுக்கப்படும் மருந்து ஆகும். இம்மருந்து மனித உடலின் சுவாசம், இரத்த அழுத்தம், இரத்த ஓட்டம், இதயத்தின் செயற்பாடு ஆகியவற்றைக் கட்டுப்படுத்தக் கூடியது. மயக்க மருந்தானது தோலில் உரோஞ்சுவதன் மூலமும், மருந்து ஊசியின் மூலமும் வாயுவாகவும் மனித உடலினுள் உட்செலுத்தப்படுகின்றது. 1842 ஆம் ஆண்டில் அறுவை சிகிச்சைகளில் மயக்க மருந்தாக டை எத்தில் ஈதர் குரோஃபோர்ட் லோங் என்பவரினால் பயன்படுத்தப்பட்டது. மயக்க மருந்துப் பயன்பாட்டினை அனஸ்தீசியா (anaesthesia) என அழைப்பர். ஜோசப் லிஸ்டர் என்பவரே நவீன மயக்க மருந்தைக் கண்டுபிடித்தவர். கோக்கைன், மதுசாரம் ஆகியவையும் வேறுசில போதைப்பொருட்களுமே முற்காலத்தில் மயக்க மருந்திற்குப் பதிலாகப் பயன்படுத்தப்பட்டன.